MK Pop

MK Pop，係2014年興起嘅網絡新詞，用來表示特定歌手、組合嘅獨特音樂，話佢哋舞姿奇怪、打扮浮誇、曲風抄襲韓國流行音樂嘅粵語音樂組合。MK係旺角嘅縮寫，MK Pop自然成為MK文化嘅一部分。

簡介
2014年初，香港樂壇出現一類組合，佢哋被指浮誇、騎呢、膠味十足、抄襲日韓組合，甚有MK人嘅特色，因此網民借韓國K Pop文化，叫佢哋做「MK Pop」。有網站指出「MK Pop」嘅特質係「歌藝欠奉、舞姿騎呢、外型令人O嘴」，「對樂壇同網民唯一貢獻，可能係帶來歡笑聲同無限創作空間，激發巴打惡搞二次創作」。

相關組合
天堂鳥
Faith
拾音社

音樂類型
香港文化